**Ո Ր Ո Շ ՈՒ Մ**

**Կատարողական վարույթը կասեցնելու մասին**

«22» 07. 2015թ. ք. Երևան

ՀՀ ԱՆ ԴԱՀԿ ծառայության Երևան քաղաքի Կենտրոն և Նորք-Մարաշ բաժնի ավագ հարկադիր կատարող՝ արդարադատության մայոր Գ. Սախոյանս ուսումնասիրելով 27.06.2014թ. վերսկսված թիվ 01/02-4597/14 կատարողական վարույթի նյութերը.

**Պ Ա Ր Զ Ե Ց Ի**

Կենտրոն և Նորք-Մարաշ վարչական շրջանների ընդհանուր իրավասության դատարանի կողմից 15.05.2014թ. տրված թիվ ԵԿԴ 3041-02-13 կատարողական թերթըի համաձայն պետք է «Գլոբալ Գոլդ Մայնինգ» ՍՊԸ-ից հօգուտ հայցվոր Ալլա Բոժեվոլնովայի բռնագանձել 1.481.112 ՀՀ դրամ, փոխառության պայմանագրով նախատեսված աշխատավարձի գումար, ինչպես նաև պատասխանողից հօգուտ հայցվորի հաշվարկել և բռնագանձել տոկոսներ փոխառության պայմանագրի 2.2 կետով նախատեսված փոխառության՝ 1.481.112 ՀՀ դրամի 1 տոկոսի չափով սկսած 2012 թվականի հունվարի 1-ից մինչև պարտավորության դադարման օրը:

 Կատարողական գործողությունների ընթացքում «Գլոբալ Գոլդ Մայնինգ» ՍՊԸ Հայաստանյան մասնաճյուղի անվամբ գույք կամ դրամական միջոցներ չեն հայտնաբերվել:

 Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.

**Ո Ր Ո Շ Ե Ց Ի**

Կասեցնել` 27.06.2014թ. վերսկսված թիվ 01/02-4597/14 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

 Որոշման պատճենն ուղարկել կողմերին.

 Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում

**ԱՎԱԳ ՀԱՐԿԱԴԻՐ ԿԱՏԱՐՈՂ՝ Գ. ՍԱԽՈՅԱՆ**